4. Alle aanhalings in Engels kom uit privaat korrespondensie van prof. Malherbe aan my. Hy het na elke besoek aan Suid-Afrika met my gekorrespondeer oor sy belewenisse. Met die dood van prof. Jannie Louw het hy op 02 Januarie 2012 aan my 'n lang brief geskryf oor hoe hy sy verhouding met Suid-Afrika gesien ontwikkel het. Prof. Louw het natuurlik 'n sentrale rol daarin gespeel. Die aanhalings hier kom hoofsaaklik uit hierdie brief.
7. Hy het enkele jare vroeër afgetree as wat hy moes, maar het dit gedoen om minder administrasie en rompslomp te hê en meer tyd beskikbaar te kry vir die voltooiing van sy Tessalonisense kommentaar.
8. My indruk was dat sy motivering nie polities was nie; daarvoor was hy te lank uit Suid-Afrika weg. Dit was meer 'n kwessie van landsliefde en solidariteit met dit wat deel van jou is. Hy was 'n Suid-Afrikaner, het hy gesê, en hy gaan nie nou skielik nie meer 'n Suid-Afrikaner wees omdat dit vir hom moeiliker raak nie. So het ek Abe ook op ander vlakke leer ken - lojaal en solidêr, kom wat wil.
9. Interessant genoeg wou Abe nooit self by so 'n projek betrokke raak nie omdat hy homself of sy idees nooit aan mense wou opdring nie. Hy het sterk opinies gehad en het dit met oortuiging gestel, maar as jy dit nie wou aanvaar nie, het dit hom nie van koers gebring nie. As jy so wou dink, kon jy maar wat hom betref so dink. Hy was wel ingenome toe sy studente die inisiatief geneem het om sy artikels in 'n bundel te publiseer.
11.'n Insiggewende video in hierdie verband is op YouTube te vinde ('On being a lover of libraries'). Daar verduidelik Abe waarom biblioteke vir hom so belangrik was. Die toespraak is ook om 'n ander rede insiggewend. Dit is 'n tipiese 'Abe Malherbe' toespraak - hy het altyd iewers in sy toespraak op 'n mooi manier na Suid-Afrika verwys.
12. Hy het ook vir my in privaatgesprekke genoem dat hy onder andere genader is om president van die SNTS te word, of dekaan van die School of Divinity by Yale, maar dat hy sulke posisies konstant van die hand gewys het. Hy het gesê dat dit nie was waarvan hy gehou het nie. Dit het iets van sy eerlikheid en integriteit gesê.